Տաբու (դերասանուհի)

Տաբու (հինդի` तबु, իրական անունը` Տաբասում Հաշմի, ), հնդիկ դերասանուհի։ Նկարահանվում է հինդի, տելուգու, մալայալամ, թամիլերեն և անգլերեն լեզուներով ֆիլմերում։ Արժանացել է Filmfare Awards-ի և Հնդկաստանի մեծությամբ չորրորդ կառավարական «Պադմա Շրի» պարգևին։

Կենսագրություն 
Տաբուի ծնողները ամուսնալուծվել են անմիջապես նրա աշխարհ գալուց հետո։ Մայրը ուսուցչուհի էր, մայրական պապը մաթեմատիկայի պրոֆեսոր, իսկ տատը՝ անգլիական գրականության մասնագետ։ Իր հորը Տաբուն երբեք չի հանդիպել։ Դպրոցն ավարտելուց հետո, 1983 թվականին տեղափոխվել է Մումբայ և երկու տարի սովորել St. Xavier's College-ում։ Նա դերասանուհի Շաբանա Ազմիի զարմուհին է։

Կինոնկարահանման հրապարակում Տաբուն հայտնվել է, երբ դեռ ութ տարեկան էր, սակայն իր ոչ մեծ դերը խաղացել է 1985 թվականին նկարահանված, Դև Անանդի «Սպանություն քոլեջում» կինոնկարում։ Այնուհետև նա հայտնվել է «Ամենաառաջին սերը» (1994 թ.) և «Հանելուկային սեր» (1995 թ.) ֆիլմերում։ Նրա առաջին հիթը «Մուգ ակնոցով երիտասարդը» (1994 թ.) կինոնկարն էր։ Հետագա տարիներին նա նկարահանվել է կոմերցիոն «Հանցագործի սերը» (1996 թ.), «Համար մեկ կինը» (1999 թ.), «Մեզ չեն բաժանի» (1999 թ.) և «Բանականություն և զգացմունքներ» (2000թ.) կինոնկարներում։ 1996 թվականին նկարահանված «Հրկիզողները» կինոնկարը Տաբուին բերեց Ազգային կինոմրցանակ։

Տաբուն հինգ անգամ անարդյունք ներկայացվել է Filmfare Award մրցանակի՝ կանացի լավագույն դերի համար և ստացել է չորս Filmfare՝ քննադատների կողմից «Հողի կանչը» (1997 թ.), «Հարազատ հոգիներ» (1999 թ.), «Իմ ճակատագիրը» (2000 թ.) և «Սիրո բաղադրատոմս. առանց շաքարի» (2007 թ.) կինոնկարների համար։ 2002 թվականին դերասանուհին արժանացել է երկրորդ Ազգային կինոմրցանակին՝ «Սահմանագծին պարողը» (2001 թ.) կինոնկարի համար։ 2015 թվականին կանացի երկրորդ պլանի լավագույն դերակատարման համար արժանացել է Filmfare Award մրցանակի («Հայդեր»)։

Տաբուն մասնակցել է նաև այնպիսի միջազգային պրոյեկտների, ինչպիսիք են Միրա Նաիրի «Անվանակիցը» (2006 թ.) և Էնգ Լիի «Պիի կյանքը» (2012 թ.) կինոնկարները։

1998 թվականին «Մեզ չեն բաժանի» ֆիլմի նկարահանումների ժամանակ Տաբուն Սալման Խանի, Սաիֆ Ալի Խանի, Կարիսմա Կապուրի և Սոնալի Բենդրեի հետ միասին մեղադրվել է որսագողությամբ զբաղվելու համար։

Մասնակի ֆիլմագրությունը

Ծանոթագրություններ 

Հնդիկ դերասանուհիներ
Հնդիկ կինոդերասաններ
Մոդելներ